**KRITÉRIA HODNOTENIA**

**Biológia BIO 5. –9. roč.**

Klasifikácia žiakov bude uskutočňovaná na základe výsledkov ústnych odpovedí, písomných odpovedí žiakov, didaktických testov, grafických prejavov žiakov, práce na laboratórnych cvičeniach a na základe aktivity a tvorivého prístupu žiaka k danému predmetu. Výsledná známka na polročnom, prípadne koncoročnom vysvedčení nie je aritmetickým priemerom jednotlivých známok.

Na kontrolu a hodnotenie žiakov sa uvádzajú postupy na zabezpečenie korektného a objektívneho hodnotenia:

1. Pri ústnej forme kontroly úrovne osvojenia poznatkov je vhodné uprednostňovať prezentovanie poznatkov žiakmi na základe dobrovoľnej odpovede žiaka alebo určenia konkrétneho žiaka učiteľom. Zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu.

Pri preverovaní teoretických vedomostí je potrebné sa zameriavať aj na krátke frontálne preskúšavanie žiakov, aby sa získal všeobecný prehľad pripravenosti žiaka na vyučovaciu hodinu z daného učebného celku.

 Minimálny počet známok 2, v 8. ročníku ( 1hod/týž.) 1 známka v priebehu polroka .

1. Písomnou formou je vhodné kontrolovať a hodnotiť osvojenie základných poznatkov prostredníctvom testu na konci tematického celku alebo skupiny podobných učebných tém zostavených podľa výkonovej časti vzdelávacieho štandardu. Žiaci môžu byť hodnotení aj z kratších učebných celkov po nácvikových cvičeniach.

 Hodnotenie je na základe percentuálnej úspešnosti:

100% - 91% **1** 90,5% - 75% **2** 74,5% - 55% **3**

54,5% - 25% **4** 24,5% - 0% **5**

 Minimálny počet známok 1 v priebehu polroka.

1. Pri praktických aktivitách je vhodné slovné hodnotenie praktických zručností (vrátane správnosti nákresov a schém podľa potreby) s dôrazom na samostatnosť a správnosť tvorby záverov z riešenia úloh. Môže byť slovné hodnotenie so stručným komentárom k výkonu žiaka, resp. hodnotenie známkou, minimálne 1známka.
2. Preverovať úroveň samostatnej práce žiakov a schopností práce s textom (cvičenia, úlohy z preberaného učiva, resp. opakovanie učiva a utvrdzovania učiva) formou ústneho hodnotenia, resp. známkovou klasifikáciou (1známka).
3. Úroveň kombinovaných ústnych, písomných, grafických prejavov a komunikatívnych zručností kontrolovať a hodnotiť prostredníctvom prezentácie projektovpodľa zadaných kritérií, s ktorými žiaci budú oboznámení pri zadávaní úloh, formou ústneho hodnotenia, resp. známkovou klasifikáciou (1známka).

 Pri určovaní stupňa prospechu na konci klasifikačného obdobia sa hodnotí kvalita práce a učebné výsledky, ktoré žiak dosiahol počas celého klasifikačného obdobia. Pritom sa prihliada na systematickosť v práci žiaka, na jeho prejavované osobné a sociálne kompetencie ako je zodpovednosť, snaha, iniciatíva, ochota a schopnosť spolupracovať počas celého klasifikačného obdobia. **Stupeň prospechu sa neurčuje na základe priemeru známok** získaných v danom klasifikačnom období, **prihliada sa k dôležitosti a váhe jednotlivých známok**. Podmienkou súhrnnej klasifikácie je pravidelné a riadne plnenie študijných povinností žiaka a absolvovanie všetkých písomných prác nasledujúcich po každom tematickom celku. V prípade neúčasti na tomto type hodnotenia a po jej riadnom ospravedlnení, bude žiakovi poskytnutý jeden náhradný termín na napísanie chýbajúcej práce.

**Vážený priemer:**

Písomná práca po tematickom celku - 100%

Ústna odpoveď- 80%

Päťminútovka, krátke testy - 80%

Samostatná práca v PZ – 50%

Projekt - 50% ( 7. – 9.r.), 100% ( 5., 6. r.)

Aktivita - 50%

Praktické cvičenie - 50%

Testy Alf – z troch testov je jedna známka s váhou 50%